tartuNLP/wikipedia-smugri-20251201 huggingface dataset:
Artemis Proseoan temppeli

Artemis Proseoan temppeli () oli antiikin aikainen Artemiille omistettu kreikkalainen temppeli Artemisionin niemellä Euboian saarella Kreikassa. Se sijaitsi lähellä nykyisiä Artemísion ja Péfkin kyliä.
Historia.
Artemis Proseoan temppeli oli yksi Euboian tärkeimpiä pyhäkköjä. Sen perustamisaikaa ei tiedetä. Temppeli tunnetaan historiassa erityisesti siitä, että persialaissotiin kuulunut Artemisionin meritaistelu käytiin sen edustalla vuonna 480 eaa. Tästä voidaan päätellä, että temppeli on ollut olemassa viimeistään tuolloin arkaaisen kauden lopulla. Antiikin aikaisten kuvausten mukaan kreikkalaisten laivat olivat asemissa temppelin viereisellä rannalla ennen taistelua.
Erään 300- tai 200-luvulle eaa. ajoittuvan piirtokirjoituksen mukaan paikan Artemiin kulttiin liittyi pyrrhinen tanssi eli sotaisa tanssi. Se oli mahdollisesti nuorukaisten suorittama, ja muisti meritaistelua. Toisen piirtokirjoituksen mukaan temppeli kunnostettiin 100-luvulla tai 1. vuosisadalla eaa. Temppeli vaikuttaa tuhoutuneen tulopalossa vuoden 569 jaa. jälkeen.
Temppelin paikka löydettiin 1800-luvulla aiemmin tehtyjen piirtokirjoituslöytöjen avulla. Saksalainen arkeologi H. G. Lolling suoritti kaivauksia paikalla vuonna 1883. Ne kestivät vain viikon, mutta hän onnistui löytämään temppelin jäänteet. Paikalle rakennettiin Pyhälle Georgiokselle ("Ágios Geórgios") omistettu kirkko vuonna 1910, ja alueelle kehittyi myös Péfkin kylän hautausmaa. Tämä kertonee siitä, että kaivaukset oli tuolloin jo unohdettu.
Rakennus.
Temppeli sijaitsi matalalla kukkulalla siitä nimen saaneen Artemisionin niemen kärjessä eli Euboian pohjoiskärjessä. Nykyisin kukkula tunnetaan Ágios Geórgioksen kukkulana paikalla olevan kirkon mukaan.
Plutarkhoksen antaman kuvauksen mukaan paikalla oli lehto ja pieni temppeli. Temppelin on päätelty edustaneen doorilaista tyyliä, ja sen perustusten koko oli noin 6,5 × 13 metriä. Sen anta-seinien välissä oli oletettavasti kaksi pylvästä ("distylos in antis"). Temppelistä on löydetty myös joitakin sen ylempiä osia, kuten osa entablementista.
Sisällä temppelissä oli Artemiin kulttipatsas, joka omistettiin temppelille sen kunnostamisen yhteydessä 100-luvulla tai 1. vuosisadalla eaa. Kaivauksissa löytyi joitakin naishahmoisten marmoriveistosten osia. Temppelin lähistöllä oli lukuisia votiivipylväitä. Yksi näistä oli ateenalaisten lahjoittama voitonmerkki persialaissodan jälkeen.
Paikalta on löydetty myös suurikokoisen rakennuksen jäänteet roomalaiselta tai varhaiselta bysanttilaiselta kaudelta. Sen koko on ollut noin 30 × 13 metriä, ja se sijaitsi kukkulan huipulla. Kaikki paikalta tehdyt löydöt piirtokirjoituksia lukuun ottamatta ovat kadonneet kaivausten jälkeen.
Temppeli B (Metapontion)

Temppeli B on nimitys, jota käytetään eräästä antiikin aikaisesta kreikkalaisesta temppelistä Metapontionissa Suur-Kreikassa eli Magna Graeciassa, nykyisessä Italiassa. Sen kohdejumaluutta ei tunneta varmuudella, ja siksi se tunnetaan tutkimuksessa perinteisellä kirjainnimellään.
Historia.
Temppeli rakennettiin arkaaisella kaudella 500-luvulla eaa. Siinä oli kaksi rakennusvaihetta, joita kutsutaan nimillä BI ja BII. Vaiheen BI rakentaminen alkoi noin vuonna 570 eaa., ja se hylättiin keskeneräisenä noin vuonna 550 eaa., mahdollisesti koska kaupungin temppelialue suunniteltiin kokonaan uudelleen. Vaiheen BII rakentaminen ajoitetaan noin vuoteen 530 eaa. Vaiheen BI temppelissä on paljon yhtymäkohtia Poseidonian eli Paestumin Heran temppeliin I, joka tunnetaan myös ”Basilikana”.
Temppelin arvellaan olleen omistettu Heralle, joskin sen paikalta on löydetty myös Apollonille omistettuja votiiveja. Ainakin temppelin kattoa korjattiin 400-luvulla eaa. Temppeli tuhoutui 300-luvun eaa. lopulla.
Rakennus.
Temppeli sijaitsi Apollonin temppelin (Temppeli A) ja Temppelin C välissä, ensin mainitun pohjoispuolella ja viimeksi mainitun eteläpuolella. Temppelirakennus edusti doorilaista tyyliä. Se on säilynyt nykyaikaan vain huonosti, jonka vuoksi sen ylemmistä osista ei ole kovin hyvää kuvaa. Vaiheessa BI temppelin perustusten koko oli noin 19,9 × 38,4 metriä. Tuolloin temppelissä arvioidaan olleen 9 pylvästä lyhyillä ja 17 pylvästä pitkillä sivuilla, ja sen sisällä olivat pronaos, cella sekä adyton. Itäpään pylväiden ja pronaoksen väliin oli mahdollisesti varattu tilaa toiselle noin viiden pylvään riville. Erityisesti lyhyen sivun pylväiden pariton määrä muistuttaa Paestumin ”Basilikan” arkkitehtuuria.
Vaiheessa BII temppelin perustusten koko oli noin 19,9 × 41,6 metriä, toisin sanoen se oli noin kolme metriä pidempi itäpäästään. Pylväitä saattoi olla nyt lyhyillä sivuilla 7 ja pitkillä sivuilla 15. Peristyyli oli osin suljettu seinällä, jossa oli puolipylväitä. Pitkillä sivuilla seinä ulottui pronaoksen etuosan tasolle, toisin sanoen peristyyli oli avoin itäosastaan. Temppeli on varhaisin tunnettu esimerkki puolipylväiden käytöstä kreikkalaisessa arkkitehtuurissa. Pronaoksen edustalla oli sisempi pylväikkö, jossa oli leveyssuunnassa viisi pylvästä ja sivuilla kaksi pylvästä. Myös tässä temppelissä oli pronaos, cella ja adyton. Pronaoksen suulla anta-seinien välissä oli kolme pylvästä ("tristylos in antis"). Rakentamisessa käytettiin vaiheen BI temppelissä olleita tai siihen alun perin tarkoitettuja osia.
Temppeli C (Metapontion)

Temppeli C on nimitys, jota käytetään eräästä antiikin aikaisesta kreikkalaisesta temppelistä Metapontionissa Suur-Kreikassa eli Magna Graeciassa, nykyisessä Italiassa. Sen kohdejumaluutta ei tunneta varmuudella, ja siksi se tunnetaan tutkimuksessa perinteisellä kirjainnimellään.
Historia.
Temppeli oli Metapontionin varhaisin, ja rakennettiin alun perin arkaaisella kaudella vuoteen 600 eaa. mennessä, ja koristeltiin friisillä noin vuonna 600–580 eaa. Tämä vaihe tunnetaan tutkimuksessa nimellä CI. Temppeli uusittiin arkaaisen ja klassisen kauden taitteessa noin vuonna 500–475 eaa. Tästä vaiheesta käytetään nimeä CII. Temppelin on ehdotettu olleen omistettu Athenelle, koska eräs paikalta löydetty piirtokirjoitus viittaa tähän.
Rakennus.
Temppeli sijaitsi Apollonin temppelin (Temppeli A) eteläpuolella. Se edusti doorilaista tyyliä. Vaiheessa CI temppeli oli pieni "oikos", jonka perustusten koko oli noin 9,3 × 6,4 metriä. Se oli koristeltu terrakotasta tehdyllä friisillä. Sen reliefiveistokset esittivät uskonnollista kulkuetta, jossa oli käveleviä ja vaunuissa matkustavia hunnutettuja naisia.
Vaihe CII oli todennäköisesti suurempi, ja sen arvellaan olleen "distylos in antis" ja ilman peristyyliä. Temppeli oli rakennettu hieman eri linjassa kuin sen pohjoispuoliset Temppeli A ja Temppeli B. Temppelistä on säilynyt vain sen perustusten ja koristeosien vähäisiä osia.
Temppeli D (Metapontion)

Temppeli D on nimitys, jota käytetään eräästä antiikin aikaisesta kreikkalaisesta temppelistä Metapontionissa Suur-Kreikassa eli Magna Graeciassa, nykyisessä Italiassa. Sen kohdejumaluutta ei tunneta varmuudella, ja siksi se tunnetaan tutkimuksessa perinteisellä kirjainnimellään.
Historia.
Temppeli rakennettiin klassisen kauden alussa viimeistään noin vuonna 475 eaa. Temppelissä oli vain yksi rakennusvaihe, päinvastoin kuin Metapontionin pyhäkköalueen muilla temppeleillä. Ainakin sen kattoa kuitenkin kunnostettiin myöhemmin. Temppeli tuhoutui hellenistisellä tai varhaisella roomalaisella kaudella 200-luvulla eaa., jonka jälkeen suuri osa sen rakennusosista käytettiin uudelleen muualla, ja sen perustukset täytettiin rakennusjätteillä.
Rakennus.
Temppeli sijaitsi niin kutsutun Temppelin B pohjoispuolella. Temppelirakennus edusti joonialaista tyyliä ainoana Metapontionin temppeleistä. Sen entablementti ja muut ylemmät osat kuitenkin poikkesivat tyypillisestä joonialaisesta temppelistä.
Temppelin perustusten koko oli noin 17,9 × 41,6 metriä. Käytetyn mittayksikön arvellaan olleen joonialainen/attikalainen jalka (n. 29,4 cm), jolloin temppelin koko olisi ollut 50 × 130 jalkaa. Tyypiltään temppeli oli pseudodipteraali. Pylväiden määräksi on ehdotettu 8 lyhyillä sivuilla ja 20 pitkillä sivuilla. Määrä on poikkeuksellinen ja tekee temppelistä poikkeuksellisen pitkän leveyteensä nähden. Pylväiden korkeudeksi on arvioitu noin 6–6,3 metriä, ja pylväiden halkaisijaksi niiden alaosassa noin 0,67–0,7 metriä.
Temppelin sisällä oli pronaos ja cella, mutta ei adytonia tai opisthodomosta. Pronaoksessa ei ollut pylväitä tai anta-seiniä, vaan sen etupuoli oli osittain umpinainen niin, että sisäänkäynti oli vain oven kautta. Tämä sai temppelin naoksen muistuttamaan megaronia.
Nakagyō-ku

Nakagyō-ku () on yksi Kioton kaupungin 11 suuralueesta. Se sijaitsee Kioton keskiosassa Kamojoen länsirannalla, ja siihen kuuluu kaupungin ydinkeskusta tärkeimpine liikekatuineen. Pohjoisessa alue rajautuu suurin piirtein Marutamachi-katuun ja etelässä Shijō-katuun, lännessä se ulottuu Nishiōji-kadun tienoille. Nakagyōn suuralueella on 110 262 asukasta (joulukuussa 2020) ja sen pinta-ala on 7,41 neliökilometriä, joten se on Kioton suuralueista tiheimmin asuttu.
Nakagyōn suuralue perustettiin vuonna 1929 erottamalla osa Kamigyōn ja Shimogyōn suuralueista. Alueella sijaitsee paljon toimisto- ja liikerakennuksia, pankkeja, hotelleja ja viihdekortteleita. Sen itäosassa Kamojoen rannalla on pitkänomainen Pontochōn kaupunginosa, yksi Kioton geisha-kaupunginosista ("hanamachi"). Lännempänä ovat pohjois–eteläsuuntaiset Shinkyōgokun ja Teramachin katetut kauppakadut ja itä–länsisuuntainen Nishikin torikatu. Muita alueen läpi kulkevia tärkeitä katuja ovat Karasuma-dōri, Oike-dōri ja Sanjō-dōri.
Nakagyōn nähtävyyksiin kuuluu Nijōn linna kaupungin ydinkeskustan länsipuolella. Muita historiallisia rakennuksia ovat Honnō-jin ja Mibu-deran buddhalaiset temppelit. Mibu-dera tunnetaan "kyōgen"-näytelmäperinteestään ("Mibu-kyōgen"). Shinsen-enin puutarha sijaitsee aivan Nijōn linnan vieressä. Keskustamaisesta luonteestaan huolimatta alueen sivukujilla on säilynyt myös perinteisiä kiotolaisia kaupunkitaloja ("kyō-machiya").
Nakagyōn suuraluetta palvelevat Kioton metron Karasuma-linja ja Tōzai-linja, JR Nishi-Nihonin San’in-päälinja, Hankyū-rautateiden Kioto-päälinja sekä Keifuku-rautateiden (Randen) Arashiyama-päälinja.
Poecilium

Poecilium on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 20 lajia. Suomessa suvun lajeista on tavattu vain yksi: leppäjäärä ("Poecilium alni").
Sturer Emil

12.8 cm Selbstfahrlafette auf VK 30.01(H) eli Sturer Emil oli saksalainen toisen maailmansodan aikainen raskas panssarintorjuntavaunu, jota valmistettiin ainoastaan kaksi kappaletta. 
Molemmat Sturer Emil -vaunut (”Max” ja ”Moritz”) valmistettiin Henschelin VK30.01-alustoille, jotka olivat varhaisia prototyyppejä raskaan panssarivaunun kehitysprojektia varten, josta syntyi lopulta Tiger. Alustan päälle rakennettiin korkea ja avoin taistelutila, samankaltainen kuin Hummel-panssarihaupitsissa. Pääaseena oli 128 millimetrin PaK 40 L/61 -tykki. 
Molemmat vaunut palvelivat itärintamalla. Toinen niistä tuhottiin, mutta toinen jäi neuvostoliittolaisille sotasaaliiksi Stalingradin taistelussa tammikuussa 1943. Vaunua säilytetään nykyisin Kubinkan panssarimuseossa lähellä Moskovaa.
Lihr

Lihr on muun muassa seuraavien suomalaisten henkilöiden sukunimi:
Haya Harareet

Haya Harareet (; ) oli israelilainen näyttelijä, jonka tunnetuin rooli on elo­kuvassa "Ben-Hur".
Elämäkerta.
Haya Harareet aloitti teatteri­uransa 18-vuotiaana ohjaajan apulaisena, mutta siirtyi pian tämän jälkeen näyttelijäksi. Hänet valittiin vuonna 1955 brittiläis-israelilaiseen elo­kuvaan "Kukkula 24 ei vastaa", joka kilpaili myös Cannesin elo­kuva­juhlilla.
Harareet muutti vuonna 1956 Roomaan, missä hän muun muassa näytteli Francesco Masellin elo­kuvassa "Häväisty nainen". Roomasta Harareetin ura jatkui Holly­woodiin, kun hänet valittiin näyttelemään "Ben-Huriin". Harareet oli Cannesissa tavannut "Ben-Hurin" ohjaajan William Wylerin, joka halusi tämän elo­kuvaansa. MGM etsi Harareetin ja kutsui tämän koe-esiintymiseen Rooman Cinecittàlle. Koe-esiintyminen johti neljä­vuotiseen sopimukseen.
Harareet näytteli "Ben-Hurissa" Charlton Hestonin näyttelemän pää­henkilön Judah Ben-Hurin rakkauden kohdetta Estheriä. "Ben-Hur" oli valtaisia menestys: historian toiseksi tuottoisin elo­kuva, joka myös voitti 11 Oscar-palkintoa. Harareetin kansain­välinen ura sai suotuisan lähdön, mutta hänen seuraavat elo­kuvat eivät päässeet lähellekään samaa menestystä. Harareet näytteli muun muassa elo­kuvissa "Salainen kumppani" (1961), "Antinea, l’amante della città sepolta" (1961), "Hurja yö" (1962) ja "La leggenda di Fra Diavolo" (1962).
Harareet lopetti uransa jo 1960-luvulla ja muutti Englantiin toisen miehensä ohjaaja Jack Claytonin kanssa. He asuivat yhdessä Claytonin kuolemaan, vuoteen 1995 saakka. Englannissa Harareet kirjoitti yhdessä miehensä kanssa tämän ohjaaman elo­kuvan "Salaisuus" (1967) ja opiskeli politiikan tutkimusta.
Haramayan yliopisto

Haramayan yliopisto (, lyhennys HU) on Etiopian Dire Dawan kaupungin Haramayassa toimiva julkinen yliopisto. Se on perustettu vuonna 1952 alkujaan yhdysvaltalaisen Oklahoman osavaltionyliopiston avustuksella etiopialaiseksi maatalouskorkeakouluksi (, lyh. IECAMA).
Lokakuussa 1952 Jumman maatalous- ja tekninen koulun ensimmäisellä kurssilla aloitti kahdeksankymmentä opiskelijaa. Heistä 19 valmistui elokuussa 1953, ja he jatkoivat opintojaan maatalouskorkeakoulussa (IECAMA). Lukuvuoden 1956/57 lopussa 11 opiskelijaa sai alemman korkeakoulututkinnon (B.Sc.) yleisen maatalouden alalta. 1960-luvun alussa opetustarjontaa monipuolistettiin. Vuoteen 1963 saakka IECAMA-maatalouskorkeakoulu oli riippuvainen Oklahoman osavaltionyliopistosta, mutta itsenäistyi vähitellen ja vuonna 1968 IECAMA siirtyi hallinnollisesti Addis Abeban yliopiston alaisuuteen. Nimeksi muutettiin "Alemayan maatalouskorkeakoulu" (Alemaya College of Agriculture). Opetustarjontaa laajennettiin kotitalouden, luonnontieteen opettajakoulutuksen ja täydennysopintojen tarjonnalla. Alemman korkeakoulututkinnon jälkeiset maisterivaiheen opinnot käynnistettiin lukuvuonna 1979-1980. Korkeakoulu laajennettiin "Alemayan maatalousyliopisto"ksi (1985) ja täydentyi metsätieteellisellä tiedekunnalla (1987). Kasvatustieteellisen ja terveystieteellisen tiedekunnan perustamisen seurauksena yliopisto nimettiin "Alemayan yliopistoksi". 2000-luvulla perustettiin useita uusia tiedekuntia. Helmikuussa 2006 yliopisto sai nykynimensä.
Yliopistolla on kampukset Dire Dawan Haramayassa ja Hararissa. Yliopistoa käy noin 30 355 opiskelijaa. Henkilökuntaan kuuluu kaikkiaan 6 996 ihmistä (2021). 
Espanjalainen Webometrics-yliopistorankingissa Haramayan yliopisto ylsi Afrikan yliopistojen 116. sijalle ja maailmanlistan sijalle 3 487 (tammikuun 2021 yliopistolistauksen mukaan). Ethiopian yliopistoista se oli tämän listan mukaan 6. sijalla, edellään Addis Abeban yliopisto, Mekellen yliopisto, 
Bahir Darin yliopisto, Jimman yliopisto ja Gondarin yliopisto.
Helka Riionheimo

Helka Riionheimo (s. 1967 Kajaanin maalaiskunta) on suomalainen filosofian tohtori ja suomen kielen tutkija, joka työskentelee Itä-Suomen yliopiston suomen kielen professorina. Hän on toiminut myös karjalan kielen ja kulttuurin professorina. Hän on mukana karjalan kielen elvyttämishankkeessa. 
Riionheimo opiskeli Joensuun yliopistossa, josta valmistui filosofian tohtoriksi vuonna 2007. Hänen suomenkielinen väitöskirjansa (2007) oli otsikoitu "Muutoksen monet juuret : oman ja vieraan risteytyminen Viron inkerinsuomalaisten imperfektinmuodostuksessa".
Riionheimon tutkimustyön aihepiireihin ovat kuuluneet kuuluvat suomen kielen ohella muut itämerensuomalaiset kielet, viime vuosina erityisesti karjalan kieli. Hän on siirtynyt puhutun kielen ja kielikontaktien tutkimuksesta kohti uhanalaisten kielten ja niiden elvyttämisen tutkimusta. Riionheimon mukaan karjalan kielen opetuksessa tulisi panostaa erityisesti lapsiin ja nuoriin, että kieli säilyisi. Aiemmin karjalankielisiä lapsia ja nuoria on estetty puhumasta äidinkieltään koulussa ja he ovat saattaneet joutua kiusaamisen kohteeksi kotikielensä vuoksi.
Karjalan kielen ja kulttuurin professorin tehtävässä toimiessaan Riionheimo on tuonut esille, että karjalan kieltä hyvin taitavia asuu Suomessa enemmän kuin saamelaisia. Suomessa asuu Ylen uutisen (2020) mukaan 11 000 hyvin karjalan kieltä osaavaa ihmistä, ja yli 20 000 vähän kieltä ymmärtävää tai puhuvaa, mutta aiemmin (2009) on esitetty näitä suppeampia lukuja. 
Vuosina 2021–2022 Opetus- ja kulttuuriministeriö tukee karjalan kielen elvyttämistä Itä-Suomen yliopistoon yliopistorahoituksen kautta. Aiemmin esimerkiksi Koneen Säätiö on tukenut Riionheimon johtamaa karjalan kielen kääntäjäkoulutushanketta samassa yliopistossa.
Vladimír Bednář

Vladimír Bednář (s. 1. lokakuuta 1948 Beroun) on Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa olympialaisissa pronssia Sapporossa 1972. MM-kilpailuissa hän voitti kultaa Prahassa 1972 sekä saavutti pronssia Tukholmassa 1969 ja samassa kaupungissa 1970. Hän voitti alle 19-vuotiaiden Euroopan-mestaruuden vuonna 1968.
Bednář edusti kotimaansa pääsarjassa mestarijoukkue Dukla Jihlavaa kausina 1967–1968 ja 1968–1969. Sitten hän palasi Škoda Plzeňiin, jossa hän pelasi kauteen 1981–1982 saakka. Uransa viimeisinä vuosina hän pelasi myös Norjassa ja Jugoslaviassa. Ura päättyi pahaan silmävammaan.
Bednář valittiin Tšekin jääkiekkoilun kunniagalleriaan vuonna 2016.
2690 Ristiina

2690 Ristiina on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Ristiinan kunnan mukaan.
Kohde sijaitsee Auringosta suunnilleen 3,03 kertaa niin kaukana kuin Maa, ja sen kierros Auringon ympäri kestää noin 5 vuotta ja 3 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin .
2299 Hanko

2299 Hanko on tähtitieteilijä Yrjö Väisälän vuonna 1941 löytämä asteroidi eli pikkuplaneetta. Se on nimetty suomalaiskaupungin mukaan.
Kohde sijaitsee Auringosta suunnilleen 2,59 kertaa niin kaukana kuin Maa, ja sen kierros Auringon ympäri kestää noin 4 vuotta ja 2 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi .
2733 Hamina

2733 Hamina on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty suomalaiskaupungin mukaan.
Kohde sijaitsee Auringosta suunnilleen 2,35 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi on .
Flowers for Vases / Descansos

Flowers for Vases / Descansos on yhdysvaltalaislaulaja-lauluntekijä Hayley Williamsin toinen soolostudioalbumi, joka julkaistiin 5. helmikuuta 2021. Williams on kirjoittanut kaikki albumin kappaleet ja se nauhoitettiin hänen kotonaan. Albumin tuotti Daniel James.
Kappaleet.
Kaikki kappaleet säv. ja san. Hayley Williams.
Gronow

Gronow on tai on ollut seuraavien henkilöiden sukunimi:
Ľubomír Ujváry

Ľubomír Ujváry (24. syyskuuta 1948 Bratislava – 10. toukokuuta 2025 Skalica) oli Tšekkoslovakiaa edustanut jääkiekkoilija, pelipaikaltaan puolustaja. Hän saavutti Tšekkoslovakian maajoukkueessa MM-pronssia Tukholman kisoissa 1970. Hän edusti Tšekkoslovakian pääsarjassa Slovan Bratislavaa ja voitti maan mestaruuden vuonna 1979.
Carolina Morace

Carolina Morace (s. 5. helmikuuta 1964 Venetsia) on italialainen jalkapallovalmentaja ja entinen pelaaja.
Morace pelasi urallaan hyökkääjänä useissa naisten Serie A:n joukkueissa. Hän voitti yhteensä 12 mestaruutta ja oli myös sarjan paras maalintekijä 12 kaudella. Maajoukkueessa Morace pelasi 153 ottelua, joissa hän teki 105 maalia, muun muassa ensimmäisen naisten MM-kisoissa tehdyn hattutempun 1991.
Pelaajauran päätyttyä 1998 Morace siirtyi Lazion päävalmentajaksi. Vuonna 1999 hänestä tuli ensimmäinen miesten ammattilaisjoukkueen naispäävalmentaja, kun hänet valittiin Serie C1:ssä pelaavan Viterbesen johtoon. Viterbesen jälkeen Morace valmensi Italiaa, Kanadaa ja Trinidad ja Tobagoa. Vuonna 2018 hän palasi Italiaan AC Milanin päävalmentajaksi. Nykyään Morace toimii Lazion päävalmentajana.
Vuonna 2014 Morace valittiin ensimmäisenä naisena Italian jalkapallon Hall of Fameen.
Frank Baude

Frank Torvald Baude (6. heinäkuuta 1936 Göteborg – 4. helmikuuta 2021) oli ruotsalainen poliitikko ja muurari, joka toimi Ruotsin kommunistisen puolueen puheenjohtajana vuosina 1970–1998.
Huhtikuussa 2014 Baude ilmoitti eroavansa kommunistisesta puolueesta, koska hän oli menettänyt luottamuksensa puolueen johtoon ja puolueen sanomalehden "Proletärenin" toimitukseen. Tuolloin puolueen puheenjohtaja Robert Mathiasson vahvisti hänen lähtönsä.
Baude kuoli Sahlgrenskan yliopistollisessa sairaalassa Göteborgissa 4. helmikuuta 2021 sydänkohtaukseen.
Erkon Pokaali

Erkon Pokaali on Vermossa vuodesta 1978 ajettu kylmäveriravureiden suurkilpailu, jonka paikka kilpailukalenterissa on vakiintunut Finlandia-raveihin. Se on nimetty kolminkertaisen ravikuninkaan Erkon (1944-1972) mukaan. 
Erkko oli kilpaurallaan tunnettu sitkeydestään ja hurjasta kirikyvystään. Sen saavutukset kilparadalla hakevat vertaistaan, ja vain Vonkaus on saavuttanut urallaan enemmän voittoja. Erkko voitti urallaan 245 kertaa Suomessa, parhaimmillaan 50 voittoa vuodessa. Erkko oli varsinkin pitkien matkojen erikoisosaaja, ja sen 3000 metrin SE olikin voimassa 18 vuotta.
Lisäksi se kilpaili Ruotsissa parhaita lämminverisiä, mm. aikansa huipputamma Frances Bulwarkia vastaan. Ruotsin voitot mukaan lukien Erkon voittomäärä on 250.
Erkon Pokaali -kilpailu perustettiin Erkon omistaja, valmentaja ja ohjastaja Olof Westerlundin aloitteesta, sillä hän halusi olla mukana kehittämässä suomenhevosten arvokilpailuja. Westerlund lahjoitti kilpailuun palkinnoksi Erkon voittamia pokaaleja, jotka sai kolmen vuoden jaksolla pysyvästi omakseen nopeimman ajan tehnyt voittaja. Kolmivuotiskausilla pokaalin voittivat Olle (1978-1980), Paavin Poika (1981-1983), Ruutu Poika (1984-1986) ja Alm Svarten (1987-1989). Talvella 2011 menehtynyt Westerlund oli mukana palkitsemassa lähdön voittajaa syksyyn 2010 saakka.
Karl August Karlstedt

Karl August Karlstedt (29. elokuuta 1838 Hausjärvi – 25. huhtikuuta 1918 Akaa) oli suomalainen maanviljelijä ja moninkertainen valtiopäivämies.
Karlstedtin vanhemmat olivat Josef Karlstedt ja Maria Elisabet Karlstedt ja puolisot Alina Fredrika Lund ja Matilda Kristina Karlstedt. Karlstedt oli rusthollari ja kunnallismies, joka oli talonpoikaissäädyssä Sääksmäen tuomiokunnan edustaja valtiopäivillä 1877–1878, 1885, 1888 ja 1891. Hän oli valtiopäivillä useiden valiokuntien jäsen ja osallistui useisiin säätynsä tekemiin anomuksiin. Hän kuului vuoden 1899 suureen lähetystöön Akaan edustajana. Karlstedt surmattiin Suomen sisällissodan yhteydessä keväällä 1918.
Ammoniumvetyfluoridi

Ammoniumvetyfluoridi (NH4HF2) eli ammoniumvetydifluoridi tai ammoniumbifluoridi on ammonium- ja vetyfluoridi-ionien muodostama epäorgaaninen ioniyhdiste. Yhdistettä voidaan käyttää lasin syövytyksessä, puhdistusaineissa, öljyn pumppauksessa ja muiden fluoridien valmistamiseen.
Ominaisuudet.
Huoneenlämpötilassa ammoniumvetyfluoridi on väritöntä ja hygroskooppista kiteistä ainetta. Yhdisteen alkeiskoppi on ortorombinen. Aine liukenee erittäin hyvin veteen ja liuokset ovat happamia. Ammoniumvetyfluoridi liukenee vähäisessä määrin myös etanoliin. Yhdisteen liuokset kykenevät syövyttämään lasia. Ammoniumvetyfluoridi reagoi monien metallioksidien kanssa muodostaen ammoniumin ja metallin kakssoisfluoridisuoloja.
Valmistus ja käyttö.
Ammoniumbifluoridia voidaan valmistaa kaasufaasissa tapahtuvalla reaktiolla, jossa ammoniakki reagoi vetyfluoridiylimäärän kanssa. Toinen tapa on haihduttaa kuivaksi ammoniumfluoridin vesiliuoksia, jolloin muodostuu ammoniumvetyfluoridia.
NH3 + 2 HF → NH4HF2
2 NH4F → NH4HF2 + NH3
Ammoniumvetyfluoridin vesiliuoksia käytetään lasin etsauksessa. Teollisuudessa sitä käytetään myös kankaiden puhdistamiseen, emästen neutralointiin sekä vetyfluoridin ja metallifluoridien valmistukseen. Ammoniumvetyfluoridi reagoi maaperän fluoridimineraalien kanssa ja liuottaa ne, minkä vuoksi sitä käytetään apuaineena pumpattaessa öljyä öljylähteistä.
David Karppelin

David Karppelin (13. elokuuta 1849 Rautalampi – 8. helmikuuta 1920 Leppävirta) oli suomalainen maanviljelijä ja valtiopäivämies.
Karppelinin puoliso oli Anna Maria Juho Hermannintytär Parpola. Karppelin oli talonpoikaissäädyssä Ruoveden tuomiokunnan edustaja valtiopäivillä 1885.
Israel Karvosenoja

Israel Karvosenoja (24. joulukuuta 1828 Nivala – 21. kesäkuuta 1904 Nivala) oli suomalainen tilanomistaja, kunnankirjuri ja valtiopäivämies.
Karvosenojan vanhemmat olivat Matti ja Brita Lena Karvosenoja ja puolisot vuodesta 1863 Anna Matintytär Kukkola (k. 1867) ja vuodesta 1868 tämän sisar Johanna Matintytär Kukkola (k. 1894). Karvosenoja oli maanviljelijä, mutta joutui tapaturman takia sivuun maatöistä. Hän opiskeli Kokkolassa ja Pietarsaaressa ja hankki tilan, jota viljeli ja jossa piti kestikievaria. Karvosenoja toimi myös postinkuljettajana ja oli Nivalan kunnan ensimmäinen kunnankirjuri. Hän hoiti myös muita kunnallisia tehtäviä, kuten kunnan kassaa, sekä oli kansakoulun johtokunnan jäsen ja kunnanmakasiinin hoitaja. Karvosenoja oli talonpoikaissäädyssä Piippolan tuomiokunnan edustaja valtiopäivillä 1877–1878. Hän teki valtiopäivillä useita aloitteita, ehdottaen muun muassa kansakoulujen perustamista, naisten miehiä vastaavaa perimysoikeutta ja aviottomien lasten aseman parantamista. Valtiopäivillä hän oli jäsen rautatievaliokunnassa.
Brookesia nana

Brookesia nana on Madagaskarilla tavattava maakameleonttien suvun kameleonttilaji. Laji löydettiin vuonna 2012 ja se kuvailtiin vuonna 2021 ilmestyneessä tutkimuksessa. Laji tunnetaan vain kahden yksilön perusteella, mutta mahdollisesti se on kaikista tunnetuista matelijoista pienikokoisin.
"Brookesia nana" löydettiin Madagaskarin Soratan massiivilta tutkimusretkellä vuonna 2012. Se tunnetaan yhden uroksen ja yhden naaraan perusteella. Laji kuvailtiin tiedejulkaisu "Naturessa" ilmestyneessä tutkimuksessa tammikuussa 2021. "Brookesia nana" saattaa olla pienikokoisin kaikista tunnetuista matelijoista. Sen lähin tunnettu kilpailija on "Brookesia micra". Urospuolisen holotyypin ruumiin pituus ilman häntää oli 13,5 mm ja hännän kanssa 21,6 mm. Naaraspuolisen paratyypin vastaavat lukemat olivat 19,2 mm ja 28,9 mm. Naaras oli täysikasvuinen, kuten mahdollisesti myös uros. DNA-tutkimuksen perusteella se on läheistä sukua lajille "Brookesia karchei". Maakameleontit "(Brookesia)" ovat pienikokoisa maassaeläjiä, joita tavataan Madagaskarin metsäalueilla. 
"Brookesia nana" tunnetaan vielä huonosti, koska tunnettuja yksilöitä on vain kaksi. Ilmeisesti se elää sademetsien pohjalla ja on päiväaktiivinen. Yöksi se vetäytyy suojaan ruohoihin. Saalistajan mahdollisesti lähestyessä se tipauttaa itsensä karikkeeseen. Lajilla on muiden kameleonttien tapaan kieli, jota se käyttää ilmeisesti pienien punkkien ja hyppyhäntäisten saalistamiseen. Lajin uskotaan olevan uhanalainen.
Tšivruain solan onnettomuus

Tšivruain solan onnettomuus () oli kymmenen retkeilijän paleltuminen kuoliaaksi Lovozeron massiivilla Kuolan niemimaalla 27.–28. tammikuuta 1973. Menehtyneet olivat Kuibyševin ilmailuinstituutin opiskelijoita. Onnettomuutta on pidetty mysteerinä retkeilijöiden tekemien valintojen takia.
Tapahtumat.
&lt;mapframe latitude="67.75134" longitude="34.685" zoom="4" width="264" height="253" align="right" text="Tšivruain solan onnettomuus"&gt;
 "type": "FeatureCollection",
 "features": [
 "type": "Feature",
 "properties": {
 "title": "Tšivruain solan onnettomuus",
 "description": "Teltan paikka. Teltan päällä 5 ruumista, lähellä 2 ruumista.",
 "marker-symbol": "",
 "marker-size": "small",
 "marker-color": "000"
 "geometry": {
 "type": "Point",
 "coordinates": [
 34.685,
 67.751389
&lt;/mapframe&gt;
Retkeilijät päättivät kiivetä Lovozeron massiivin huipulle, vaikka kaamoksen ilta jo pimeni. Myrskysi ja pakasti äkisti. Kylmä rintama kulki ohi. Tie alas laaksoon olisi ollut lähellä, mutta retkeilijät eivät valinneet sitä reittiä. He päättivät kulkea massiivin huipulla Kitkuain jokilaakson sivuitse. Tämän reitin kautta oli helpompi laskeutua alas laaksoon.
Seitsemän jäi odottamaan massiivin huipulle teltan päälle ja lähelle. Retkeilijät eivät saaneet telttaa pystyyn kovan tuulen takia. Mutta myöskään he eivät vaihtaneet lisää lämpimiä vaatteita päälleen tai siirtäneet reppujaan tuulensuojaksi. Kaksi onnistui laskeutumaan pitkälle alas laaksoon, mutta syvä lumi esti heitä pääsemästä turvaan kylään. Lisäksi he eivät voineet palata teltalle ylämäkeen myrskyä vastaan. Yksi retkeilijä yritti ilmeisesti palata teltalle, ja löytyi myöhemmin kuolleena Kitkuain laakson ylärinteestä melko läheltä solaa. Kaikki paleltuivat kuoliaaksi pakkasen ja tuulen takia.
Viisi kuoli teltan päälle. He olivat Kuznetsov, Pirogov, Gusev, Uškov ja Krivov. Läheltä löytyivät Martinan ja Novosjolovin ruumiit. Novosjolovin vaatteita oli Martinan päällä. 
Lekant ja Zemljanov löytyivät laaksosta. Altšuller oli kuollut suunnilleen teltan kohdalle, mutta laaksoon noin 400 metriä alemmas melko lähelle solaa. Pysähtyneistä kelloista päätellen laaksoon lähteneet elivät tunteja kauemmin kuin massiivin päälle jääneet.
Australian avoin tennisturnaus 2021 – miesten kaksinpeli

Novak Đoković oli turnauksen puolustava mestari, ja voitti turnauksen jälleen – jo yhdeksännen kerran. Hän voitti loppuottelussa Daniil Medvedevin suoraan kolmessa erässä.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Australian avoin tennisturnaus 2021 – naisten kaksinpeli

Sofia Kenin oli turnauksen puolustava mestari, mutta hän hävisi toisella kierroksella virolaiselle Kaia Kanepille.
Turnauksen voitti toisen kerran urallaan Naomi Ōsaka.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Enemmistöjohtaja (Yhdysvaltain kongressi)

Enemmistöjohtaja () on vaikutusvaltainen asema Yhdysvaltain politiikassa. Liittovaltion kongressissa on kaksi enemmistöjohtajan paikkaa, joista yksi on Yhdysvaltain edustajainhuoneessa ja yksi Yhdysvaltain senaatissa. 
Toisin kuin Yhdysvaltain edustajainhuoneen puhemiehen tai Yhdysvaltain senaatin President pro tempore, enemmistöjohtaja ja vähemmistöjohtaja valitaan puolueen sisällä eikä suorassa äänestyksessä ala- ja ylähuoneessa. Enemmistöjohtaja ohjaa enemmistössä olevan puolueen toimintaa ja enemmistöjohtajalla on laajat keinot sekä Yhdysvaltain senaatissa että edustajainhuoneessa.
Enemmistöjohtajan päivittäisiin tehtäviin sekä senaatissa että edustajainhuoneessa kuuluu mm. uuden lainsäädännön keskustelun aikataulutus, suunnitella ja esittää puolueen asialistan, neuvotella vähemmistön ja vähemmistöjohtajan kanssa sekä johtaa enemmistöpuoluetta senaatissa tai edustajainhuoneessa.
Senaatissa enemmistöjohtajaa pidetään senaatin vaikutusvaltaisimpana edustajana. Enemmistöjohtajalla on etuoikeus avauspuheenvuoroon. Avauspuheenvuorossa enemmistöjohtaja voi tehdä lakiesitykseen lisäyksiä, vaihtoehtoja sekä enemmistöjohtaja voi yleensä tehdä kumotulle ehdotukselle ns. "uudelleenharkinnan" eli ottaa kumotun tai hylätyn ehdotuksen uudelleen keskusteluun. Enemmistöjohtaja myös sopii vähemmistöjohtajan kanssa "unanimous consent" ja "unanimous consent agreement", jotka yleensä määräävät väittelyajan tai puheenvuoroajan, mutta unanimous consent agreement voi myös koskettaa joitain lisäyksiä lakiehdotukseen, mutta ne yleensä hylätään, koska unanimous consent agreementin voi kumota yksikin senaattori. 
Aikaisemmin enemmistöä molemmissa kamareissa johti yleensä tärkeimpien valiokuntien puheenjohtaja, Ways and Means Committee tai Appropriations Committeen puheenjohtaja. Woodrow Wilsonin kunnianhimoisen asialistan toteuttamiseksi demokraattipuolueen senaatin ryhmäjohtaja John Worth Kernistä tuli käytännössä nykyaikaisten perustein mukaan ensimmäinen enemmistöjohtaja. Entinen Yhdysvaltain senaatin enemmistöjohtaja Robert Byrd on kutsunut first recognitionia eli etuoikeutta avauspuheenvuoroon kuuluvan "enemmistöjohtajan kaluston tärkeimpiin kikkoihin" Vuonna 1920 demokraattipuolue valitsi ensimmäisen enemmistöjohtajan (silloin vähemmistöjohtaja), Alabaman senaattori Oscar W. Underwoodin ja republikaanien ensimmäisenä enemmistöjohtajana toimi vuodesta 1925-1928 Charles Curtis. Nykyinen Yhdysvaltain senaatin enemmistöjohtaja on New Yorkin senaattori, demokraatti Chuck Schumer ja Yhdysvaltain edustajainhuoneen enemmistöjohtaja on demokraatti Steny Hoyer.
2737 Kotka

2737 Kotka on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty suomalaiskaupungin mukaan.
Kohde sijaitsee Auringosta suunnilleen 2,75 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi on .
Frank Gorman

Francis Xavier ”Frank” Gorman (s. 11. marraskuuta 1937 New York) on yhdysvaltalainen uimahyppääjä ja olympiamitalisti. Hänen seuransa oli Dick Smith Swim Gym.
Gorman sai olympiahopeaa Tokion olympialaisissa 1964 3 metrin ponnahduslaudalla. Gorman voitti karsinnan ja johti finaalia, mutta epäonnistui pahoin toiseksi viimeisessä hypyssä ja hävisi lopulta kullan reilulla kahdella pisteellä.
Paavo Kasurinen

Paavo Kasurinen (4. elokuuta 1849 Kuopion maalaiskunta – 8. elokuuta 1925 Siilinjärvi) oli suomalainen maanviljelijä ja valtiopäivämies.
Kasurisen vanhemmat olivat Paavo Matinpoika Kasurinen ja Anna Marketta Pekantytär Zachaus ja puoliso Eeva Sofia Väänänen. Kasurinen oli maanviljelijä ja kunnallismies ja talonpoikaissäädyssä Kuopion tuomiokunnan edustaja valtiopäivillä 1899 ja 1900. Viimeksi mainituilla hän oli laki- ja talousvaliokunna varajäsen. Kasurinen teki valtiopäivillä muun muassa liikenneyhteyksiä ja kanavien rakentamista koskevia esityksiä.
2750 Loviisa

2750 Loviisa on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty suomalaiskaupungin mukaan.
Kohde sijaitsee Auringosta suunnilleen 2,21 kertaa niin kaukana kuin Maa, ja sen kierros Auringon ympäri kestää noin 3 vuotta ja 3 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi on .
Juhana Katina

Juhana (Johannes) Katina (4. helmikuuta 1811 Kalanti – 8. toukokuuta 1866 Kalanti) oli suomalainen maanviljelijä ja valtiopäivämies.
Katinan vanhemmat olivat maanviljelijä Kaarle Kaarlenpoika Ahl ja Sara Juhontytär ja puoliso vuodesta 1840 Maija Greta Juhontytär Hannula (k. 1881). Katina oli talonpoikaissäädyssä Vehmaan tuomiokunnan edustaja valtiopäivillä 1863–1864.
Monster Hunter Rise

Monster Hunter Rise on Capcomin kehittämä ja julkaisema toimintaroolipeli, joka kuuluu "Monster Hunter" -pelisarjaan. Peli julkaistiin 26. maaliskuuta Nintendo Switchille ja 12. tammikuuta 2022 Windowsille. 
"Monster Hunter Rise" kertoo oman alkuperäistarinan, joka alkaa Kamuran kylästä. Kamuran kylä toimii myös pelin pääkeskuksena.
Peli käyttää Capcomin omaa RE Engine -pelimoottoria.
Pelaaminen.
"Monster Hunter Risen" kartta perustuu saumattomaan ympäristöön. Pelin pääteemana pysyy hirviötaistelut. Pelissä keskitytään enemmän pystysuoraan liikkeeseen ja siihen on lisätty uusia liikkumismahdollisuuksia, kuten Wirebug-työkalu, jolla pystyy vetämään pelihahmoa ylöspäin, ja koira, jolla pystyy ratsastamaan.
Kohdatessa hirviön ensimmäisen kerran esitetään lyhyt välikohtaus, joka saa inspiraationsa japanilaisesta kabuki-teatterista.
Vastaanotto.
Peli sai IGN:n arvostelussa arvosanaksi 8/10.
Peli on saanut "The Guardianin" arvostelussa neljä tähteä viidestä. Pelissä oleva moninpeli, jossa pelaajat voivat liittyä tai poistua toistensa peleistä, sai kehuja sen saumattomasta toimivuudesta.
Myynti.
Capcom ilmoitti peliä toimitetun neljä miljoonaa kappaletta kolmessa päivässä perjantaille sijoittuneen julkaisun jälkeen. Capcomin ilmoittama lukema sisältää sekä digitaalisen jakelun että fyysiset kappaleet, jotka on lähetetty jälleenmyyjille mutta ei vielä myyty.
2820 Iisalmi

2820 Iisalmi on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Se on nimetty Iisalmen kaupungin mukaan.
Kohde sijaitsee Auringosta suunnilleen 2,23 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi on .
Lager Norderney

Lager Norderney oli toisessa maailmansodassa natsi-Saksan keskitysleiri Britanniassa Alderneyn saarella. Se oli Lager Syltin ohella toinen saarella sijainnut keskitysleiri.
Leirin historia.
Lager Norderney oli yksi saarelle rakennetuista neljästä pakkotyöleiristä, mutta ajan saatossa siitä tuli keskitysleiri. Leiri oli käytössä tammikuusta 1942 aina vuoden 1943 maaliskuulle, jolloin se siirrettiin SS-joukkojen käyttöön. SS-joukkojen käytössä se oli kesäkuuhun 1944. 
Leiri on nykyään turistikohde, ja siitä on enää vain osa jäljellä. Leiriltä on myös löytynyt tunneli rannalle, jonka uskotaan olleen joko natsien suoja tai leiriläisten tappamispaikka.
Leirin asukkaat.
Leirille sijoitettiin suurilta osin itäeurooppalaisia orjatyöläisiä. Norderneyn leirillä menetti henkensä arviolta yli 700 ihmistä.
Heikki Kauranen

Heikki Kauranen (1818 – 7. kesäkuuta 1878 Joutsa) oli suomalainen maanviljelijä ja valtiopäivämies.
Kauranen oli maanviljelijä, jolla oli kotikunnassaan useita luottamustoimia. Hän oli talonpoikaissäädyssä Heinolan tuomiokunnan edustaja valtiopäivillä 1863–1864. Kauranen hukkui 61-vuotiaana kotijärvelleen, veneen kaaduttua.
Jääkärieversti Iivari Kauranen oli Heikki Kaurasen pojanpoika.
Yhdysvaltain presidentinvaalit 1888

Yhdysvaltain presidentinvaalit 1888 järjestettiin 6. marraskuuta 1888. Vaalit voitti republikaanien ehdokas Benjamin Harrison haastajanaan istuva demokraatti presidentti Grover Cleveland. Harrison sai äänestyksessä 233 valitsijamiestä Clevelandin 168 valitsijamiesääntä vastaan.
Tariffipolitiikka oli vaalien pääkysymys, koska Cleveland oli ehdottanut dramaattista tariffien alentamista väittäen, että korkeat tariffit olivat epäreiluja kuluttajia kohtaan. Harrison otti teollisuuden ja tehtaan työntekijöiden puolen, jotka halusivat pitää tariffit korkeina.
Cleveland sai enemmän ääniä, mutta hävisi vaalit, koska Harrison voitti valitsijamiehissä.
1757 Porvoo

1757 Porvoo on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty suomalaiskaupungin mukaan.
Kohde sijaitsee Auringosta suunnilleen 2,35 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi .
Lauri Keränen (valtiopäivämies)

Lauri Keränen (26. toukokuuta 1833 Ristijärvi – 16. joulukuuta 1917 Ristijärvi) oli suomalainen maanviljelijä ja valtiopäivämies.
Keräsen vanhemmat olivat Lauri Paavonpoika Keränen ja Valpuri Kemppainen ja puoliso Reetriika Laurintytär Juntunen. Keränen eli "Tuliniemen ukko" oli maanviljelijä, kunnallismies ja talonpoikaissäädyssä Kajaanin tuomiokunnan edustaja valtiopäivillä 1872, 1877–1878 ja 1891. Keskimmäisillä valtiopäivillä hän oli valitsijamies ja rautatievaliokunnan jäsen, viimeksi mainituilla säädyn yksityisen valitusvaliokunnan jäsen. Keränen osallistui valtiopäivillä useisiin säätynsä tekemiin anomuksiin.
2194 Arpola

2194 Arpola on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty Väisälän kesäpaikan mukaan.
Kohde sijaitsee Auringosta suunnilleen 2,33 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Albedo on ja magnitudi .
Nopeus (sarjakuvahahmo)

Nopeus (), oikealta nimeltään Thomas "Tommy" Maximoff ja myöhemmin Thomas "Tommy" Shepherd, on Marvel-kustantamon sarjakuvissa esiintyvä supersankari. Nopeuden ensiesiintyminen tapahtui amerikkalaisen "Young Avengers" -lehden numerossa 10. Hahmon loivat Allan Heinberg ja Jim Cheung.
Historia.
Tommy Shepherd syntyi Springfieldissä, New Jerseyssä. Hänen vanhempansa Frank ja Mary Shepherd ovat eronneet. Myöhemmin, kun Rautapoika perusti Nuoret Kostajat, Tommy oli yksi henkilöistä, joita jäljitettiin mahdollisten uusien jäsenien etsimiseksi. Tommy löydetään nuorisovankilasta, johon hän oli joutunut aiheutettuaan vahingossa koulunsa tuhoutumisen. Hänellä tehtiin kokeita ja hänestä yritettiin kouluttaa elävää asetta ennen kuin Nuoret Kostajat vapauttivat hänet. Tommy oli hyvin kyyninen ja yritti pakonsa aikana hyökätä laitoksen henkilökunnan kimppuun, mutta Kate Bishop ja Patriootti estivät häntä tekemästä sitä. Autettuaan Nuoria Kostajia pelastamaan Hulkkion sekä kriiden että skrullien joukoilta, Tommy liittyi virallisesti ryhmään ja valitsi koodinimen Nopeus.
Myöhemmin paljastui, että Wanda Maximoff / Purppuranoita oli aikoinaan käyttänyt kykyään muuttaa todellisuutta luomaan kaksoispoikansa, Tommy ja Billy Maximoffin. Wanda ei kuitenkaan tiennyt, että kaksosten luomiseen oli käytetty palasia Mefiston sielusta. Kun poikien sielut palasivat osaksi Mefistoa, Wanda heille antamat voimat tuhosivat Mefiston ja Tommy Maximoff oli syntynyt uudelleen Tommy Shepherdinä, kun taas Billy Maximoff oli syntynyt uudelleen Billy Kaplanina, joka oli itsekin Nuorten Kostajien jäsen koodinimellä Wiccan.
Muiden monien supersankarien tapaan Nopeus valitsee puolensa sisällissodassa ja liittyy Kapteeni Amerikan vastarintaliikkeeseen yhdessä muiden Nuorten Kostajien kanssa.
2204 Lyyli

2204 Lyyli on tähtitieteilijä Yrjö Väisälän vuonna 1943 löytämä asteroidi eli pikkuplaneetta. Se on nimetty Väisälän oppilaan "Lyyli Heinäsen" mukaan.
Kohde sijaitsee Auringosta suunnilleen 2,59 kertaa niin kaukana kuin Maa, ja sen kierros Auringon ympäri kestää noin 4 vuotta ja 2 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi .
Anders Keto

Anders Keto (17. elokuuta 1849 Mustasaari – 20. maaliskuuta 1892 Mustasaari) oli suomalainen maanviljelijä ja valtiopäivämies.
Kedon vanhemmat olivat Johan Erik ja Maria Christina Keto ja puoliso Ulrika Sofia Keto. Anders Keto oli maanviljelijä, kunnallismies ja talonpoikaissäädyssä Korsholman tuomiokunnan edustaja valtiopäivillä 1891.
QR-pyörä

QR-pyörä on lappeenrantalainen katutaideteos. Teos koostuu polkupyörästä, jonka sivuille on kiinnitetty suuret QR-koodit. Polkupyörä on lukittuna kaupungin keskusta-alueella vaihteleviin sijainteihin. Teos ilmestyi ensimmäisen kerran elokuussa 2020.
Polkupyörän QR-koodit ovat skannattavissa. Ne johtavat sivulle, johon ohikulkijat pystyvät ottamaan älypuhelimellaan valokuvan ympäristöstä ja katsella muiden ottamia valokuvia.
Ensimmäisen puolen vuoden aikana QR-pyörän kuvakokoelmaan on kertynyt yli 100 kuvaa, sekä sen QR-koodeja on skannattu yhteensä noin 2000 kertaa.
Lillholmenin silta

Lillholmenin silta (Lillholmens bro) sijaitsee maantiellä 12029 (Tervsundintie) Paraisilla Varsinais-Suomessa. Siltapaikka on Kirkkoselällä Lillholmenin saaren ja Skräbbölen kaupunginosan välissä Paraisten keskustan läheisyydessä. Sillan ali kulkee 2,1 metrin syvyinen veneväylä. 
Lillholmenin vanha läppäsilta valmistui vuonna 1982, eikä sitä voitu enää peruskorjata. 
Uusi läppäsilta on rakennettu vanhan paikalle vuosina 2021–2022. Samassa yhteydessä vanha meripenger on purettu. Uuden läppäsillan alikulkukorkeus on 6,0 metriä ja kokonaispituus 254 metriä. Tyypiltään se on jännitetty betoninen jatkuva palkkisilta. 
Uusi läppäsilta on avattu liikenteelle 25. elokuuta 2022.
Addisonin piirikunta

Addisonin piirikunta () on Yhdysvaltojen Vermontin osavaltiossa sijaitseva piirikunta. Sen väkiluku oli 36 777 vuonna 2019. Piirikunnan hallintokeskus on Middleburyn kunta. Piirikunta perustettiin vuonna 1785.
Benningtonin piirikunta

Benningtonin piirikunta () on Yhdysvaltojen Vermontin osavaltiossa sijaitseva piirikunta. Sen väkiluku oli 35 470 vuonna 2019. Piirikunnan hallintokeskukset ovat Benningtonin ja Manchesterin kunnat. Piirikunta perustettiin vuonna 1778.
1883 Rimito

1883 Rimito on tähtitieteilijä Yrjö Väisälän vuonna 1942 löytämä asteroidi eli pikkuplaneetta. Sen nimi viittaa Turun lähellä sijaitsevaan Rymättylään (). Väisälällä oli Rymättylässä Arpola-niminen kesänviettopaikka, jonka mukaan on nimetty pikkuplaneetta 2194 Arpola.
Kohde sijaitsee Auringosta suunnilleen 2,41 kertaa niin kaukana kuin Maa, ja sen kierros Auringon ympäri kestää noin 3 vuotta ja 9 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi .
Caledonian piirikunta

Caledonian piirikunta () on Yhdysvaltojen Vermontin osavaltiossa sijaitseva piirikunta. Sen väkiluku oli 29 993 vuonna 2019. Piirikunnan hallintokeskus on St. Johnsburyn kunta. Piirikunta perustettiin vuonna 1796.
Chittendenin piirikunta

Chittenden piirikunta () on Yhdysvaltojen Vermontin osavaltiossa sijaitseva piirikunta. Sen väkiluku oli 163 774 vuonna 2019. Piirikunnan hallintokeskus on Burlingtonin kaupunki. Chittendenin piirikunta on väkiluvultaan Vermontin osavaltion suurin piirikunta. Piirikunta perustettiin 22. lokakuuta 1787. Piirikunta on nimetty Vermontin ensimmäisen kuvernöörin Thomas Chittendenin mukaan.
Guiomar Novaes

Guiomar Novaes (28. helmikuuta 1895 São João da Boa Vista – 7. maaliskuuta 1979 São Paulo) oli brasilialainen pianisti.
Novaes aloitti 7-vuotiaana opiskelun Luigi Chiaffarellin johdolla. Vuonna 1909 hän pääsi Brasilian hallituksen stipendillä opiskelemaan Isidor Philippin johdolla Pariisin konservatorioon, josta hän valmistui kaksi vuotta myöhemmin ensipalkinnon kera. Novaes kiersi Länsi-Euroopassa ensimmäisen maailmansodan puhkeamiseen saakka ja teki 11. marraskuuta 1915 Pohjois-Amerikan-debyyttinsä New Yorkissa. 
Novaes meni vuonna 1922 naimisiin arkkitehti, säveltäjä Octávio Pinton kanssa. Pariskunnalle syntyi kaksi lasta, joita varten Pinto sävelsi teoksen "Scenas infantis". Novaes levytti muiden muassa François Couperinin, Domenico Scarlattin, Johann Sebastian Bachin, Wolfgang Amadeus Mozartin, Isaac Albénizin, Camille Saint-Saënsin, Ludwig van Beethovenin, Robert Schumannin, Franz Lisztin, Frédéric Chopinin, Claude Debussyn ja Louis Moreau Gottschalkin teoksia. Hän jatkoi uraansa 1970-luvun alkuun ja piti viimeisen Yhdysvaltain-esiintymisensä Hunter Collegessa vuonna 1972.
Harold C. Schonberg rinnasti Novaesin esiintyjänä Josef Hofmanniin.
1421 Esperanto

1421 Esperanto on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty keinotekoisen kielen (ja Väisälän harrastuksen) esperanton mukaan.
Kohde sijaitsee Auringosta suunnilleen 3,09 kertaa niin kaukana kuin Maa.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on .